钦定古今图书集成/明伦汇编/氏族典/第505卷 > 《廖用贤尚友录》 > 服虔
## 钦定古今图书集成/明伦汇编/氏族典/第505卷 > 《廖用贤尚友录》 > 服虔

按《后汉书服虔传》：“虔字子慎，初名重，又名衲，后改为
虔，河南荥阳人也。少以清苦建志，入太学受业。有雅
才，善著文论，作《春秋左氏传解》行之。又以《左传》駮何
休之所駮汉事六十条。举孝廉，稍迁。中平末，拜九江
太守，免遭乱行，客病卒。所著赋、碑、诔、书、记、《连珠》《九愤》
凡十馀篇。”